## 

## ΕΛΛΗΝΙΚΗ ΔΗΜΟΚΡΑΤΙΑ

## ΥΠΟΥΡΓΕΙΟ ΕΡΓΑΣΙΑΣ

## ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ

**ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ**

**ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ**

Παπαρηγοπούλου 7 Τ.Κ. 54630

Θεσσαλονίκη

Τμήμα Προμηθειών

Υπεύθυνη : Δοξάνη Φωτεινή

Τηλ: 2313022631-632-634 (εσωτ.130) Αριθ. πρωτ. 3402/ 7-10-2019

Fax: 2313000703

**Δ Ι Α Κ Η Ρ Υ Ξ Η 20η /2019**

**ΣΥΝΟΠΤΙΚΟΣ ΔΙΑΓΩΝΙΣΜΟΣ**

**ΓΙΑ ΤΗ ΔΙΑΧΕΙΡΙΣΗ ΕΠΙΚΙΝΔΥΝΩΝ  
ΙΑΤΡΙΚΩΝ ΑΠΟΒΛΗΤΩΝ ΑΜΙΓΩΣ ΜΟΛΥΣΜΑΤΙΚΩΝ**

**ΤΟΥ ΚΕΝΤΡΟΥ ΚΟΙΝΩΝΙΚΗΣ ΠΡΟΝΟΙΑΣ Π.Κ.Μ.  
ΠΡΟΫΠΟΛΟΓΙΣΜΟΥ 5.778,00 € + Φ.Π.Α.24%**

ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ - ΣΥΝΟΠΤΙΚΑ ΣΤΟΙΧΕΙΑ

|  |  |
| --- | --- |
| ΚΡΙΤΗΡΙΟ ΚΑΤΑΚΥΡΩΣΗΣ | Πλέον συμφέρουσα από οικονομική άποψη προσφορά, βάσει της τιμής |
| ΧΡΟΝΟΣ ΔΙΕΝΕΡΓΕΙΑΣ | Ημερομηνία: 22-10-2019, Ημέρα: Τρίτη, Ώρα: 09:00 |
| ΤΟΠΟΣ ΔΙΕΝΕΡΓΕΙΑΣ | Γραφείο Προμηθειών του Κέντρου, Παπαρρηγοπούλου 7 Θεσσαλονίκη 546 30 |
| ΑΝΤΙΚΕΙΜΕΝΟ  ΔΙΑΓΩΝΙΣΜΟΥ | Διαχείριση επικίνδυνων ιατρικών αποβλήτων αμιγώς μολυσματικών |
| ΠΡΟΫΠΟΛΟΓΙΣΘΕΙΣΑ  ΔΑΠΑΝΗ | 5.778,00€ + ΦΠΑ ή 7.164,72€ συμπεριλαμβανομένου ΦΠΑ |
| CPV | 90524100-7 |
| KAE | 0439 |

Το Κέντρο Κοινωνικής Πρόνοιας Περιφέρειας Κεντρικής Μακεδονίας έχοντας υπόψη:

1. Τις διατάξεις όπως αυτές ισχύουν:
   1. Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών» καθώς και τις λοιπές διατάξεις της κείμενης νομοθεσίας.
2. **Τις αποφάσεις:**
   1. Το υπ. αρ. 2510/ 30-07-2019 έγγραφο των τεχνικών προδιαγραφών διαγωνισμού για την διαχείριση επικινδύνων ιατρικών αποβλήτων αμιγώς μολυσματικών του Κ.Κ.Π.Π.Κ.Μ. του Προϊσταμένου Τεχνικής Υπηρεσίας.
   2. Την 29η/ 03-10-2019, Θέμα 9°, απόφαση του Δ.Σ. (ΑΔΑ: ΩΑΘΩΟΞΧΣ-ΩΙΡ) για την διεξαγωγή πρόχειρου διαγωνισμού για την ανάθεση υπηρεσιών διαχείρισης επικίνδυνων ιατρικών αποβλήτων αμιγώς μολυσματικών (ΕΑΑΜ) του Κ.Κ.Π.Π.Κ.Κ.
   3. Την Απόφαση Ανάληψης Υποχρέωσης 8 (291/ 22-01-2019) για τον ΚΑΕ 0439 (ΑΔΑ: ΨΠΩΩΟΞΧΣ-44Σ).
   4. Το πρωτογενές αίτηµα που καταχώρησε το Κ.Κ.Π.Π.Κ.Μ. στο Κεντρικό Ηλεκτρονικό Μητρώο ∆ηµοσίων Συµβάσεων, για την ανάθεση της υπηρεσίας, το οποίο έλαβε Αριθµό ∆ιαδικτυακής Ανάρτησης Μητρώου (Α∆ΑΜ) 19REQ005654914 2019-10-04.

ΠΡΟΚΗΡΥΣΣΕΙ

Συνοπτικό διαγωνισμό, με γραπτές σφραγισμένες προσφορές για τη διαχείριση των επικίνδυνων ιατρικών αποβλήτων αμιγώς μολυσματικών, με προϋπολογισμό 5.778,00 € + ΦΠΑ ή 7.164,72€ συμπεριλαμβανομένου ΦΠΑ, με κριτήριο την πλέον συμφέρουσα από οικονομική άποψη προσφορά, βάσει της τιμής, ώστε να διασφαλίζεται η δημόσια υγεία και το περιβάλλον καθώς και ο αποτελεσματικός έλεγχος της διαχείρισης των αποβλήτων αυτών του Κέντρου και των παραρτημάτων αυτού.

ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

|  |  |
| --- | --- |
| ΤΟΠΟΣ ΥΠΟΒΟΛΗΣ ΠΡΟΣΦΟΡΩΝ | ΗΜΕΡΟΜΗΝΙΑ ΛΗΞΗΣ  ΠΡΟΘΕΣΜΙΑΣ ΥΠΟΒΟΛΗΣ  ΠΡΟΣΦΟΡΩΝ |
| Γραφείο Προμηθειών Κέντρου  Παπαρρηγοπούλου 7 Θεσσαλονίκη 546 30 | Ημερομηνία: 21-10-2019  Ώρα: 14:00 |

ΟΡΟΙ ΔΙΑΓΩΝΙΣΜΟΥ

ΑΡΘΡΟ 1: ΠΕΡΙΕΧΟΜΕΝΟ ΠΡΟΣΦΟΡΩΝ

Οι προσφορές συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα και υποβάλλονται από τους ενδιαφερόμενους μέσα σε σφραγισμένο φάκελο, στον οποίο πρέπει να αναγράφονται ευκρινώς:

α. Η λέξη «Προσφορά»,

β. Η επωνυμία της αναθέτουσας αρχής, δηλαδή «ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ»,

γ. Ο τίτλος της διακήρυξης,

δ. Η καταληκτική ημερομηνία (ημερομηνία λήξης προθεσμίας υποβολής προσφορών),

ε. Τα στοιχεία του συμμετέχοντα (επωνυμία, δ/νση, ΑΦΜ, τηλ, φαξ, email).

Ο φάκελος θα πρέπει να φέρει την ένδειξη «Να μην ανοιχθεί από την ταχυδρομική υπηρεσία ή τη γραμματεία» και θα περιλαμβάνει δύο ξεχωριστούς σφραγισμένους φακέλους με τις ενδείξεις:

Α. «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ - ΤΕΧΝΙΚΗ ΠΡΟΣΦΟΡΑ»

Ο φάκελος περιέχει:

1. Υπεύθυνη δήλωση Ν. 1599/1986, ότι ο συμμετέχων/οικονομικός φορέας:

* Αποδέχεται ρητά και ανεπιφύλακτα όλους τους όρους και το περιεχόμενο της παρούσας διακήρυξης καθώς και τα παραρτήματα της,
* ο χρόνος ισχύος της προσφοράς είναι διάρκειας τουλάχιστον έξι μηνών από την ημερομηνία διεξαγωγής του διαγωνισμού (21-04-2020),

2. Φορολογική ενημερότητα

3. Ασφαλιστική ενημερότητα

4. Πιστοποιητικό του οικείου Επιμελητηρίου ή ΓΕΜΗ, (το οποίο να έχει εκδοθεί έως τριάντα (30) ημέρες πριν την ημερομηνία υποβολής του) με το οποίο θα πιστοποιείται αφενός η εγγραφή τους σ’ αυτό και το σχετικό αντικείμενο οικονομικής δραστηριότητας.

5. Απόσπασμα ποινικού μητρώου, (έκδοσης του τελευταίου τριμήνου πριν από την ημερομηνία υποβολής του), από το οποίο να προκύπτει ότι δεν έχουν εις βάρος τους τελεσίδικη καταδικαστική απόφαση, για κάποιο αδίκημα από τα αναφερόμενα της παρ. 1 του άρθρου 73 του Ν. 4412/2016.

6. Επικυρωμένο αντίγραφο πιστοποιητικού ISOEN9001 ή άλλο αντίστοιχο, σύμφωνα με τον Ν. 4250/2014.

7. Αντίγραφο σχετικής άδειας (συλλογής) μεταφοράς των επικίνδυνων ιατρικών αποβλήτων αμιγώς μολυσματικών (ΕΑΑΜ).

8. Αντίγραφα αδειών δύο (2) ειδικών οχημάτων μεταφοράς και αντίγραφο Πιστοποίησης κατά ADR.

1. Αντίγραφα άδειας οδήγησης των οδηγών των οχημάτων μεταφοράς ΕΑΑΜ και του Πιστοποιητικού ADR.
2. Αντίγραφο της Άδειας Λειτουργίας της Μονάδας Επεξεργασίας ΕΑΑΜ.
3. Αντίγραφο Αποδεικτικού καταχώρησης της εταιρίας στο Μητρώο Διαχείρισης Επικίνδυνων Αποβλήτων και στο νέο Ηλεκτρονικό Μητρώο Αποβλήτων του ΥΠΕΝ.
4. Αντίγραφο της Άδειας Μεταφοράς Αποστειρωμένων (Επεξεργασμένων) ΕΑΑΜ.
5. Αντίγραφο Βεβαίωσης Αποδοχής τελικής διάθεσης των επεξεργασμένων ΕΑΑΜ από τον φορέα λειτουργίας του ΧΥΤΑ αποδοχής.
6. Αντίγραφο Ασφαλιστηρίου Συμβολαίου αστικής και περιβαλλοντικής ευθύνης.
7. Βεβαίωση περί ειδικού ψυκτικού θαλάμου για την προσωρινή αποθήκευση των μολυσματικών αποβλήτων.
8. Βεβαίωση περί ύπαρξης πρωτογενών συσκευασιών προσωρινής αποθήκευσης (σακούλες) κίτρινου χρώματος με την ειδική σήμανση, καθώς επίσης και δευτερογενών συσκευασιών για τη συλλογή και μεταφορά των ΕΑΑΜ εκτός Υ.Μ (είτε πιστοποιημένοι περιέκτες μιας χρήσεως τύπου HospitalBox, είτε πιστοποιημένοι τροχήλατοι ειδικοί κάδοι πολλαπλών χρήσεων), ανάλογα με τον τρόπο διαχείρισης που προτείνει η κάθε εταιρεία.
9. Υπεύθυνη δήλωση Ν. 1599/1986, στην οποία θα δηλώνει ο οικονομικός φορέας αν θα εκτελέσει την σύμβαση με ιδία μέσα ή προτίθεται να αναθέσει οποιοδήποτε μέρος της σύμβασης σε τρίτους υπό την μορφή υπεργολαβίας. Εφόσον, ο οικονομικός φορέας δηλώσει στην παραπάνω υπεύθυνη δήλωση υπεργολαβία θα πρέπει να προσκομίσει και την σχετική σύμβαση που έχει υπογράψει με τον υπεργολάβο. Αν το ποσοστό του τμήματος της σύμβασης το οποίο ο οικονομικός φορέας προτίθεται να αναθέσει σε υπεργολάβο υπερβαίνει το ποσοστό του 30% της συνολικής άξιας της σύμβασης, θα πρέπει και ο υπεργολάβος να προσκομίσει τα κατά περίπτωση δικαιολογητικά που απαιτούνται.
10. Υπεύθυνη δήλωση Ν. 1599/1986, του συμμετέχοντα/οικονομικού φορέα ότι:

* Η μονάδα επεξεργασίας θα διαθέτει εφεδρικό μηχανολογικό εξοπλισµό για την επεξεργασία των ΕΑΑΜ, προκειμένου να µην παρεμποδίζεται η απρόσκοπτη λειτουργία της διαχείρισης, σε περίπτωση βλάβης ή συντήρησης του βασικού εξοπλισµού.
* Υπάρχει Σχέδιο έκτακτης ανάγκης για τις περιπτώσεις ατυχημάτων ή τις περιπτώσεις διαρροής επικίνδυνων αποβλήτων που αφορά τόσο τους εργαζόμενους της εταιρείας, όσο και την προστασία του περιβάλλοντος το οποίο θα κοινοποιηθεί στην Ε.Ν.Λ.

1. Εγγυητική Επιστολή συμμετοχής ποσοστού 2% της συνολικής προεκτιμώμενης αξίας της σύμβασης εκτός ΦΠΑ, δηλαδή **ποσού 115,56€.** Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη (21-05-2019).

Οι εγγυήσεις πρέπει να περιλαμβάνουν καταρχήν:

α. Την ημερομηνία έκδοσης.

β. Τον εκδότη.

γ. Την υπηρεσία προς την οποία απευθύνεται.

δ. Τον αριθμό της εγγύησης.

ε. Το ποσόν που καλύπτει η εγγύηση.

στ. Την πλήρη επωνυμία και τη διεύθυνση του προμηθευτή υπέρ του οποίου εκδίδεται η

εγγύηση.

ζ. Το όρο ότι:

Σε περίπτωση κατάπτωσης της εγγύησης, το ποσόν της κατάπτωσης υπόκειται σε πάγιο τέλος χαρτοσήμου.

Β. «ΟΙΚΟΝΟΜΙΚΗ ΠΡΟΣΦΟΡΑ»

Τα οικονομικά στοιχεία τοποθετούνται, επί ποινής απόρριψης, σε χωριστό σφραγισμένο φάκελο, επίσης μέσα στον κύριο φάκελο της προσφοράς με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» ΓΙΑ ΤΗ ΔΙΑΧΕΙΡΙΣΗ ΕΠΙΚΙΝΔΥΝΩΝ ΙΑΤΡΙΚΩΝ ΑΠΟΒΛΗΤΩΝ ΑΜΙΓΩΣ ΜΟΛΥΣΜΑΤΙΚΟΥ ΧΑΡΑΚΤΗΡΑ ΤΟΥ ΚΕΝΤΡΟΥ και τα στοιχεία του αποστολέα.

Η τιμή θα δοθεί σε ευρώ χωρίς και με το Φ.Π.Α. ανά κιλό (θα αναγράφεται ολογράφως και αριθμητικώς). Στην τιμή περιλαμβάνονται:

1. Η διάθεση ειδικού οχήματος μεταφοράς αποβλήτων σε περίπτωση που η αποστείρωση θα γίνεται εκτός Κέντρου.
2. Η διάθεση ειδικού ψυκτικού θαλάμου για την προσωρινή αποθήκευση των μολυσματικών αποβλήτων.
3. Πρωτογενείς συσκευασίες προσωρινής αποθήκευσης (σακούλες) κίτρινου χρώματος με την ειδική σήμανση, καθώς επίσης και δευτερογενείς συσκευασίες για τη συλλογή και μεταφορά των ΕΑΑΜ εκτός Υ.Μ (είτε πιστοποιημένοι περιέκτες μιας χρήσεως τύπου HospitalBox, είτε πιστοποιημένοι τροχήλατοι ειδικοί κάδοι πολλαπλών χρήσεων), ανάλογα με τον τρόπο διαχείρισης που προτείνει η κάθε εταιρεία.
4. Όλα τα υλικά και εργασίες που απαιτούνται για την μετατροπή των Επικινδύνων Αποβλήτων αμιγώς μολυσματικών (ΕΑΑΜ), σε ακίνδυνα για την δημόσια υγεία.
5. Η εκπαίδευση του προσωπικού για τον ασφαλή τρόπο διαχείρισης των μολυσματικών αποβλήτων.
6. Οι νόμιμες κρατήσεις και ο αναλογούν φόρος.

ΑΡΘΡΟ 2: ΔΙΑΔΙΚΑΣΙΑ ΑΠΟΣΦΡΑΓΙΣΗΣ ΠΡΟΣΦOΡΩΝ

Η διαδικασία αποσφράγισης των προσφορών θα πραγματοποιηθεί από την αρμόδια επιτροπή του Κέντρου σε κλειστή συνεδρία και μετά το πέρας αυτής, οι συμμετέχοντες θα έχουν πλήρη πρόσβαση στους φάκελους όλων των υποψηφίων.

Η αποσφράγιση των φακέλων των δικαιολογητικών συμμετοχής, των τεχνικών προσφορών και των οικονομικών προσφορών μπορούν να γίνουν σε μια συνεδρίαση κατά την κρίση της επιτροπής σύμφωνα με το άρθρο 117 του Ν.4412/16.

ΑΡΘΡΟ 3 : ΚΑΤΑΚΥΡΩΣΗ - ΕΓΓΥΗΣΕΙΣ

1. Η κατακύρωση θα γίνει από το Διοικητικό Συμβούλιο του Κέντρου στον προσφέροντα του οποίου η προσφορά είναι αποδεκτή με βάση τους καθοριζόμενους στις τεχνικές προδιαγραφές και τη διακήρυξη ουσιώδεις όρους, που προσφέρει τη **πλέον συμφέρουσα α­πό οικονομική άποψή προσφορά αποκλειστικά βάσει της τιμής** σύμφωνα με το άρθρο 103 του Ν.4412/2016.

**2.** Ο προμηθευτής στον οποίο κατακυρώθηκε ή ανατέθηκε η υπηρεσία, υποχρεούται να προσέλθει εντός δέκα (10) ημερών από την ημερομηνία κοινοποίησης της ανακοίνωσης, για την υπογραφή της σχετικής σύμβασης, **προσκομίζοντας και την προβλεπόμενη εγγύηση καλής εκτέλεσης της σύμβασης, η οποία θα καλύπτει ποσό ίσο με ποσοστό 5% επί της συνολικής συμβατικής αξίας χωρίς το ΦΠΑ**. Ο χρόνος ισχύος της εγγύησης πρέπει να είναι μεγαλύτερος κατά ένα (1) τουλάχιστον μήνα από το συνολικό χρόνο ισχύος της σύμβασης.

ΑΡΘΡΟ 4: ΕΝΣΤΑΣΕΙΣ

Ένσταση επιτρέπεται κατά της διακήρυξης, κατά πράξης της αναθέτουσας αρχής έως και την κατακυρωτική απόφαση. Για τους λόγους, την προθεσμία και τη διαδικασία υποβολής ενστάσεων και εξέτασής τους ισχύουν τα οριζόμενα στο άρθρο 127 του Ν.4412/2016.

Για το παραδεκτό της άσκησης ένστασης προσκομίζεται παράβολο υπέρ του Δημο­σίου, ποσού ίσου με το ένα επί τοις εκατό (1%) επί της εκτιμώμενης αξίας του διαγωνισμού. Το ποσοστό του παραβόλου και το ύψος των ανωτέρω ποσών μπορεί να αναπροσαρμόζονται μετά από έκδοση κοινής απόφασης των Υπουργών Οικονομίας, Ανάπτυξης και τουρισμού, Οικονομικών και Υποδομών, Μεταφορών και Δικτύων.

**Υπομνήματα, αναφορές, που δεν πληρούν τις παραπάνω διαδικαστική προϋπόθεση δεν γίνονται δεκτές και απορρίπτονται.**

ΑΡΘΡΟ 5: ΔΙΑΡΚΕΙΑ ΤΗΣ ΣΥΜΒΑΣΗΣ

Η χρονική διάρκεια της σύμβασης ορίζεται για ένα έτος από την υπογραφή της. Το Κέντρο έχει δικαίωμα παράτασης της σύμβασης για διάστημα έως και τρεις (3) μήνες ή μέχρι την ολοκλήρωση νέου διαγωνισμού. Σε κάθε περίπτωση η παράταση μπορεί να διακοπεί αυτομάτως και πριν την ολοκλήρωση του διαστήματος των τριών (3) μηνών, εφόσον προκύψει νέος μειοδότης προμηθευτής μετά από διαδικασία διαγωνισμού ή για οποιονδήποτε άλλο λόγο προς όφελος του δημόσιου.

ΑΡΘΡΟ 6: ΤΡΟΠΟΣ ΠΛΗΡΩΜΗΣ

Η πληρωμή θα γίνει μέσα σε εύλογο χρονικό διάστημα από την κατάθεση των εξής δικαιολογητικών:

α) Τιμολόγιο Παροχής Υπηρεσιών,

β) Έντυπο αναγνώρισης για συλλογή και μεταφορά επικίνδυνων απόβλητων,

γ) Βεβαίωση για την ολοκλήρωση της διάθεσης των ΕΑΑΜ για αποστείρωση,

δ) Πιστοποιητικό φορολογικής ενημερότητας(αν απαιτείται)

ε) Πιστοποιητικό ασφαλιστικής ενημερότητας (αν απαιτείται)

στ) Κάθε άλλο δικαιολογητικό που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

ΑΡΘΡΟ 7: ΚΡΑΤΗΣΕΙΣ

Τον προμηθευτή θα βαρύνουν όλες οι νόμιμες κρατήσεις. Ενδεικτικά:

1. Παρακράτηση φόρου 8% επί της καθαρής αξίας
2. Ε.ΑΑ.ΔΗ.ΣΥ. 0,06%
3. Χαρτόσημο 3% επί της κράτησης του Ε.ΑΑ.ΔΗ.ΣΥ.
4. ΟΓΑ 20% επί του χαρτοσήμου του Ε.ΑΑ.ΔΗ.ΣΥ.
5. Α.Ε.Π.Π. 0,07%
6. Χαρτόσημο 3% επί της κράτησης του Α.Ε.Π.Π.
7. ΟΓΑ 20% επί του χαρτοσήμου του Α.Ε.Π.Π.

ΑΡΘΡΟ 5: ΤΕΧΝΙΚΕΣ ΠΡΟΔΙΑΓΡΑΦΕΣ

Οι τεχνικές προδιαγραφές περιγράφονται στο ΠΑΡΑΡΤΗΜΑ Α’ της παρούσας διακήρυξης.

Με βάση τα προϋπολογισθέντα κιλά ο ανάδοχος θα πραγματοποιεί δυο δρομολόγιο τον μήνα για το Π.Χ.Π. «Ο Άγιος Παντελεήμων» Θεσσαλονίκης, ένα δρομολόγιο το μήνα για το Π.Α.Α.με Α.«Ο Άγιος Δημήτριος» και ένα δρομολόγιο το μήνα για το Παράρτημα Ι.Α.Α. Σε έκτακτες περιπτώσεις η συλλογή των ΕΑΑΜ θα γίνεται κατόπιν συνεννόησης και σύμφωνα με την ισχύουσα κείμενη Νομοθεσία.. Η παραλαβή των ΕΑΑΜ θα γίνεται από Δευτέρα έως Παρασκευή σε σταθερό ωράριο και όχι σε επίσημες αργίες.

ΑΡΘΡΟ 6: ΚΥΡΩΣΕΙΣ ΣΕ ΒΑΡΟΣ ΤΟΥ ΠΡΟΜΗΘΕΥΤΗ

1. Ο ανάδοχος που δεν προσέρχεται, μέσα στην προθεσμία που του ορίστηκε, να υπογράψει την σχετική σύμβαση, κηρύσσεται υποχρεωτικά έκπτωτος από την κατακύρωση ή ανάθεση που έγινε στο όνομά του και από κάθε δικαίωμα που απορρέει από αυτήν, με απόφαση του Δ.Σ. του Κέντρου, ύστερα από γνωμοδότηση του αρμόδιου οργάνου.
2. Με την ίδια διαδικασία ο ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει απ' αυτή, εφόσον δεν παρείχε τις υπηρεσίες του μέσα στον συμβατικό χρόνο ή τον χρόνο παράτασης που του δόθηκε μετά από αίτησή του.
3. Ο ανάδοχος δεν κηρύσσεται έκπτωτος από την κατακύρωση ή ανάθεση ή από την σύμβαση, εφόσον:

* Η σύμβαση δεν υπογράφηκε με ευθύνη του Κέντρου.
* Συντρέχουν λόγοι ανωτέρας βίας.

1. Με την απόφαση κήρυξης αναδόχου έκπτωτου από τη σύμβαση μπορεί να του παρασχεθεί η δυνατότητα παροχής υπηρεσίων μέχρι την προηγούμενη της ημερομηνίας διενέργειας του διαγωνισμού που γίνεται σε βάρος του, πέραν της οποίας ουδεμία παροχή υπηρεσιών γίνεται δεκτή.

ΑΡΘΡΟ 7: ΥΠΟΧΡΕΩΣΗ ΤΟΥ ΑΝΑΔΟΧΟΥ

Να διαθέτει νόμιμη άδεια λειτουργίας της μονάδας ή εγκατάστασης σε ισχύ, από τα αρμόδια κατά περίπτωση όργανα, όπως επιβάλλεται από τη σχετική νομοθεσία.

Να τηρεί τις κείμενες διατάξεις σχετικά με την ασφάλεια των εργαζομένων και να είναι αποκλειστικός και μόνος υπεύθυνος ποινικά και αστικά για κάθε ατύχημα που τυχόν θα προέκυπτε στο προσωπικό του.

Με την ανακοίνωση κατακύρωσης του διαγωνισμού ο προμηθευτής είναι υποχρεωμένος να προσέλθει εντός δέκα ημερών για την υπογραφή του σχετικού συμφωνητικού και την προσκόμιση εγγυητικής επιστολής καλής εκτέλεσης ίση με το 5% της συμβατικής αξίας του έργου προ Φ.Π.Α

ΑΡΘΡΟ 8: ΜΑΤΑΙΩΣΗ – ΕΠΑΝΑΛΗΨΗ ΔΙΑΓΩΝΙΣΜΟΥ

Η Αναθέτουσα Αρχή, µετά από αιτιολογημένη γνωμοδότηση της Επιτροπής Διενέργειας του διαγωνισµού, διατηρεί το δικαίωµα να αποφασίσει σύµφωνα µε το ν.4412/2016, άρθρο 106, τη διακοπή, μετάθεση, ματαίωση ή ακύρωση του διαγωνισµού, στο σύνολο του ή για τµήµα αυτού.

Η πρόσκληση ενδιαφέροντος θα αναρτηθεί στην ηλεκτρονική σελίδα του Κέντρου [www.kkp-km.gr,](http://www.kkp-km.gr/)στο [www.eprocurement.gov.gr](http://www.eprocurement.gov.gr/) (ΚΗΜΔΗΣ) και στη διαύγεια.

Η Πρόεδρος του Κέντρου

Καρασαββίδου Συλβάνα

**ΠΑΡΑΡΤΗΜΑ Α’**

**ΤΕΧΝΙΚΕΣ ΠΡΟΔΙΑΓΡΑΦΕΣ ΔΙΑΓΩΝΙΣΜΟΥ ΓΙΑ ΤΗ ΔΙΑΧΕΙΡΙΣΗ ΕΠΙΚΙΝΔΥΝΩΝ ΙΑΤΡΙΚΩΝ ΑΠΟΒΛΗΤΩΝ ΑΜΙΓΩΣ ΜΟΛΥΣΜΑΤΙΚΩΝ ΤΟΥ ΚΕΝΤΡΟΥ ΚΟΙΝΩΝΙΚΗΣ ΠΡΟΝΟΙΑΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ ΕΤΟΣ 2019-2020 – ΟΡΘΗ ΕΠΑΝΑΛΗΨΗ**

**Αρ. πρωτ. : 2510/ 30-07-2019**

**Προϋπολογισμός: 5.778,00€ + ΦΠΑ 24% ή 7.164,72€ συμπεριλαμβανομένου του ΦΠΑ.**

**ΑΡΘΡΟ 1: ΚΑΘΟΡΙΣΜΟΣ ΕΡΓΟΥ**

Η διαχείριση των επικίνδυνων, αμιγώς μολυσματικών αποβλήτων του Κέντρου θα πραγματοποιείται από την ανάδοχη εταιρεία με βάση την ισχύουσα νομοθεσία.

Ως επεξεργασία των ιατρικών αποβλήτων μολυσματικού χαρακτήρα μπορεί να καθορισθεί η εφαρμογή φυσικών, χημικών, θερμικών και βιολογικών διεργασιών, που μεταβάλλουν τα χαρακτηριστικά έτσι ώστε να περιορίζεται ο όγκος τους καθώς και την μετατροπή τους σε ακίνδυνα για την δημόσια υγεία με σκοπό, μετά την τελική τους επεξεργασία, να διατίθενται χωρίς προβλήματα στους χώρους ταφής των κοινών οικιακών απορριμμάτων.

Ως διαδικασία επεξεργασίας των ΕΑΑΜ μπορεί να καθορισθεί:

* Η μέθοδος της αποστείρωσης με ατμό υπό πίεση με κύκλο προκενού ή όχι
* Η μέθοδος της αποστείρωσης με ξηρά θερμική επεξεργασία
* Η αδρανοποίηση ή αποστείρωση με ταυτόχρονη χρήση χημικής απολύμανσης
* Η αποτέφρωση ή πυρόλυση
* Η διαδικασία χρήσης μικροκυμάτων.

Οι ελάχιστες τεχνικές και περιβαλλοντικές προδιαγραφές στις εγκαταστάσεις θα πρέπει να τηρούνται με βάση το Φ.Ε.Κ. 1537/τΒ78-05-2012 της 146163ΚΥΑ, «Μέτρα και όροι για την διαχείριση αποβλήτων Υγειονομικών Μονάδων».

**ΑΡΘΡΟ 2: ΕΦΑΡΜΟΓΗ ΤΗΣ ΔΙΑΧΕΙΡΙΣΗΣ**

Για την εφαρμογή της διαχείρισης εντός ή εκτός του χώρου της θα απαιτηθούν από την υπηρεσία:

1. Πρωτογενείς συσκευασίες προσωρινής αποθήκευσης (σακούλες) κίτρινου χρώματος με την ειδική σήμανση, καθώς επίσης και δευτερογενείς συσκευασίες για τη συλλογή και μεταφορά των ΕΑΑΜ εκτός Υ.Μ (είτε πιστοποιημένοι περιέκτες μιας χρήσεως τύπου HospitalBox, είτε πιστοποιημένοι τροχήλατοι ειδικοί κάδοι πολλαπλών χρήσεων), ανάλογα με τον τρόπο διαχείρισης που προτείνει η κάθε εταιρεία.
2. Θάλαμο προσωρινής παραμονής, ειδικά διαμορφωμένο επαρκούς χωρητικότητας και με συνθήκες που δεν επιτρέπουν την αλλοίωση των αποβλήτων με εσωτερική θερμοκρασία <0°Cμε ευκρινή σήμανση, «Επικίνδυνα Ιατρικά Απόβλητα» και το διεθνές σύμβολο του μολυσματικού και επικινδύνου. Να επιδέχεται ευχερή καθαρισμό, απολύμανση και οι αγωγοί αρωγής να καταλήγουν στο δίκτυο αποχέτευσης του Κέντρου ή σε στεγανή δεξαμενή. Οι πόρτες του ψυκτικού θαλάμου θα φέρουν σύστημα ασφαλείας ώστε να κλειδώνουν μετά τη χρήση και να επιτρέπουν την πρόσβαση μόνο των εντεταλμένων υπαλλήλων διαχείρισης.
3. Συχνότητα φόρτωσης σύμφωνα με τις ανάγκες των Παραρτημάτων και ανάλογα με τη χωρητικότητα του ψυγείου. Σε έκτακτες περιπτώσεις κατόπιν συνεννόησης σύμφωνα με την ισχύουσα κείμενη Νομοθεσία.
4. Μονάδα αποστείρωσης σε περίπτωση που η επεξεργασία θα πραγματοποιείται στο χώρο του Κέντρου. Η μονάδα επεξεργασίας θα πρέπει απαραιτήτως να διαθέτει άδεια λειτουργίας για τη Διαχείριση των Επικίνδυνων Αποβλήτων Αμιγώς Μολυσματικών (ΕΑΑΜ).
5. Δύο (2) ειδικά πιστοποιημένα οχήματα για την ασφαλή μεταφορά των αποβλήτων, τελείως κλειστό, στεγανό, με δυνατότητα ψύξης <8°C, χωρίς μηχανισμό συμπίεσης που να μπορεί να πλένεται και να απολυμαίνεται εύκολα και με όλες τις σχετικές άδειες .
6. Έγγραφο που θα συνοδεύει τα απορρίμματα σε τέσσερα αντίτυπα, εκ των οποίων ένα θα παραμένει στην Υγειονομική Μονάδα, ένα μένει στον μεταφορέα και ένα στον χώρο επεξεργασίας και ένα θα αποστέλλεται στην Υγειονομική Μονάδα για να διατηρηθεί στο αρχείο της.
7. Σχέδιο έκτακτης ανάγκης για τις περιπτώσεις ατυχημάτων ή τις περιπτώσεις διαρροής επικίνδυνων αποβλήτων που αφορά τόσο τους εργαζόμενους της εταιρείας, όσο και την προστασία του περιβάλλοντος το οποίο θα κοινοποιηθεί στην Ε.Ν.Λ.

**ΑΡΘΡΟ 3: ΕΠΕΞΕΡΓΑΣΙΑ**

Η επεξεργασία των ΕΑΑΜ θα πραγματοποιείται εντός του χώρων του Κέντρου και συγκεκριμένα των παραρτημάτων **Π.Χ.Π. «ΑΓΙΟΣ ΠΑΝΤΕΛΕΗΜΩΝ»** : 7ο χλμ. Θεσσαλονίκης – Λαγκαδά, **Π.Α.Α.Π.Α.Θ**.: **«Ο ΑΓΙΟΣ ΔΗΜΗΤΡΙΟΣ»**: Τζών Κέννεντυ 62 - Πυλαία, **πρ. Ι.Α.Α**.: Κωνσταντινουπόλεως 22 - Πεύκα ή εκτός των χώρων αυτών σύμφωνα με τις παρακάτω τεχνικές και περιβαλλοντολογικές απαιτήσεις:

* Οι διαδικασίες αποστείρωσης να ακολουθούν τα προβλεπόμενα στο πρότυπο του ΕΛΟΤ αρ. 12740/00.
* Δυνατότητα τεμαχισμού των αποβλήτων πριν την αποστείρωση στον ίδιο χώρο όπου θα εκτελεστεί αυτή, ώστε αυτά να καταστούν μη αναγνωρίσιμα και με διαστάσεις που να μην υπερβαίνουν τα 2cm, γεγονός που συμβάλλει στην αποτελεσματικότητα της αποστείρωσης, αλλά και στη μείωση του όγκου τους.
* Η κατεργασία των αποβλήτων θα γίνεται σε τέτοιες συνθήκες θερμοκρασίας και πίεσης και θα διαρκεί επαρκές χρονικό διάστημα, ώστε το τελικό μικροβιακό φορτίο να είναι παρεμφερές με αυτό των οικιακών αποβλήτων.
* Τα εκπεμπόμενα αέρια και τα παραγόμενα υγρά μετά την αποστείρωση, θα πρέπει να απομακρύνονται ή να υποβάλλονται σε επεξεργασία, κατά τρόπο που δεν θα δημιουργούν πρόβλημα στο περιβάλλον και στη δημόσια υγεία.
* Έλεγχος με τη χρήση κατάλληλων δεικτών (χημικών και βιολογικών) της αποτελεσματικότητος της διαδικασίας που εφαρμόζεται (πρότυπα ΕΛΟΤ, σειρά ΕΝ 866) για κάθε φορτίο (ποσότητα) που υπόκειται στη διαδικασία αυτή.
* Να διαθέτει καταγραφικά συστήματα μέτρησης και ελέγχου όλων των λειτουργιών κατά τη διαδικασία της αποστείρωσης όπως θερμόμετρα, μανόμετρα κ.λπ.

**ΑΡΘΡΟ 4: ΑΠΟΤΕΛΕΣΜΑΤΙΚΟΤΗΤΑ**

1. Η μονάδα θα πρέπει να παράγει ένα τελικό προϊόν, που για αισθητικούς λόγους θα πρέπει να έχει τα ακόλουθα χαρακτηριστικά:

* Να είναι ομοιογενούς χρώματος και όψης
* Να έχει κοκκώδη όψη, να μην είναι αναγνωρίσιμο και να μην παρουσιάζει αιχμές
* Να είναι τελείως στεγνό, ανεξάρτητα από την ποσότητα νερού που παρουσιάζει το εισαχθέν απόβλητο
* Να είναι πράγματι άοσμο μόλις ψύχεται και να έχει μία οσμή εξαιρετικά ελαφριά και ελάχιστα δυσάρεστη στην όσφρηση, όταν είναι ακόμη ζεστό.
* Να απορρίπτεται εύκολα σε δημόσιους χώρους διάθεσης απορριμμάτων, όπως τα συνήθη απόβλητα.

1. Η μονάδα πρέπει να λειτουργεί σε χαμηλή συμπίεση, έτσι ώστε να περιορίζει στο ελάχιστο τον κίνδυνο έκλυσης ατμών ή αερολυμάτων.
2. Να μην ελκύει ατμούς, οσμές και μολυσματικά υγρά.
3. Να είναι κατά το δυνατόν αθόρυβη στη λειτουργία της.
4. Να παρέχει υψηλό επίπεδο ασφάλειας για τη λειτουργία του εξοπλισμού.
5. Σε περίπτωση διακοπής της ηλεκτρικής ενέργειας, η μονάδα πρέπει να μπορεί να επαναλειτουργήσει χωρίς το προσωπικό να έλθει σε καμία επαφή με τα απόβλητα, που υπάρχουν στη δεξαμενή.
6. Μετά την ολοκλήρωση της διαδικασίας αποστείρωσης των μολυσματικών αποβλήτων, αυτά με ευθύνη του προσωπικού του αναδόχου, θα τοποθετούνται σε ειδικούς υποδοχείς κίτρινου χρώματος, πλήρους στεγανότητας, και θα φέρουν την ανεξίτηλη ένδειξη «Αποστειρωμένα ΕΑΑΜ», την ονομασία του φορέα αποστείρωσης (ανάδοχος) και την ονομασία του Κέντρου «Κέντρο Κοινωνικής Πρόνοιας Περιφέρειας Κεντρικής Μακεδονίας». Στους υποδοχείς θα αναγράφονται τα στοιχεία ιχνηλασιμότητας του φορέα πχ ημερομηνία αποστείρωσης.
7. Τα αποστειρωμένα ΕΑΑΜ διατίθενται τελικά σε ΧΥΤΑ, σύμφωνα τις κείμενες διατάξεις.
8. Το προσωπικό του αναδόχου, που θα χειρίζεται τα μολυσματικά απόβλητα, καθόλα τα στάδια επεξεργασίας αυτών, εντός του Κέντρου, θα φέρει ειδική ένδυση.
9. Για κάθε ατύχημα σε υπαλλήλους της μονάδας επεξεργασίας καθώς και οποιαδήποτε βλάβη στον εξοπλισμό που θα είναι εγκαταστημένος στο Κέντρο μας, ο ανάδοχος βαρύνεται αποκλειστικά με κάθε αστική και ποινική ευθύνη. Υπεύθυνος, ώστε να υποστεί τις ανάλογες κυρώσεις είναι επίσης ο ανάδοχος για ατυχήματα που μπορεί να συμβούν κατά τη διάρκεια της επεξεργασίας των αποβλήτων και να βαρύνουν το περιβάλλον, θέτοντας σε κίνδυνο τη Δημόσια Υγεία.
10. Η μονάδα επεξεργασίας θα πρέπει να διαθέτει εφεδρικό μηχανολογικό εξοπλισµό για την επεξεργασία των ΕΑΑΜ, προκειμένου να µην παρεμποδίζεται η απρόσκοπτη λειτουργία της διαχείρισης, σε περίπτωση βλάβης ή συντήρησης του βασικού εξοπλισµού.

**ΑΡΘΡΟ 5: ΕΙΔΙΚΟΙ ΟΡΟΙ**

Από το Κέντρο θα πραγματοποιείται έλεγχος της διαδικασίας και της αποτελεσματικότητας της αποστείρωσης, όταν αυτό κρίνεται σκόπιμο, με χρήση βιολογικών δεικτών (ένας δείκτης ανά 200 Lit ωφέλιμου όγκου του θαλάμου και με ελάχιστο αριθμό τριών βιολογικών δεικτών). Το κόστος των βιολογικών δεικτών και του ελέγχου εν γένει θα βαρύνει τον ανάδοχο.

Σε περίπτωση που ο φορέας υποδοχής των αποστειρωμένων αποβλήτων απαιτήσει δειγματοληψία και έλεγχο της αποτελεσματικότητας της αποστείρωσης, ο ανάδοχος υποχρεούται να απευθύνεται σε πιστοποιημένο προς τούτο εργαστήριο, που θα του υποδειχθεί και να καταβάλλει το κόστος της συγκεκριμένης διαδικασία του ελέγχου.

Ο ανάδοχος τελεί υπό την εποπτεία του Υπεύθυνου Διαχείρισης Επικίνδυνων Ιατρικών Αποβλήτων του Κέντρου, για την επίβλεψη της διαδικασίας διαχείρισης των Επικίνδυνων Ιατρικών Αποβλήτων καθώς και την τήρηση των συμβατικών του υποχρεώσεων.

Ο ανάδοχος θα εισέρχεται στους χώρους του Κέντρου, μόνο με την άδεια των αρμοδίων υπαλλήλων αυτού. Θα πραγματοποιεί την καταμέτρηση των αποβλήτων, την παραλαβή τους προς μεταφορά εκτός Κέντρου για την αποστείρωσή τους ή την

αποστείρωσή τους εντός του Κέντρου, παρουσία του υπεύθυνου υπαλλήλου που θα οριστεί ή του αντικαταστάτη. Θα συμμορφώνεται απόλυτα προς τις υποδείξεις και συστάσεις για καλύτερη, αποτελεσματικότερη και ασφαλέστερη εκτέλεση του έργου.

Ο ανάδοχος θα προσκομίσει ειδική ζυγαριά επί της οποίας θα τοποθετηθεί ο ψυκτικός θάλαμος. Με αυτόν τον τρόπο δεν θα επιδέχονται αμφισβητήσεις οι ποσότητες των αποβλήτων που διαχειρίζεται κάθε φορά και συνολικά.

Ενδεικτικά, ο ανάδοχος θα πραγματοποιεί δυο δρομολόγιο τον μήνα για το Π.Χ.Π. «Ο Άγιος Παντελεήμων» Θεσσαλονίκης, ένα δρομολόγιο το μήνα για το Π.Α.Α.με Α. «Ο Άγιος Δημήτριος» και ένα δρομολόγιο το μήνα για το Παράρτημα Ι.Α.Α.

Προϋπολογισμός

|  |  |  |  |
| --- | --- | --- | --- |
|  | ΠΟΣΟΤΗΤΑ (kg) | ΤΙΜΗ ΑΝΑ ΚΙΛΟ (ΑΝΕΥ ΦΠΑ) | ΣΥΝΟΛΙΚΗ  ΤΙΜΗ (ΑΝΕΥ ΦΠΑ) |
| Π.Χ.Π. «Ο ΑΓΙΟΣ ΠΑΝΤΕΛΕΗΜΩΝ» ΘΕΣΣΑΛΟΝΙΚΗΣ | 3.480 | 1,5 | **5.220,00** |
| Π.Α.Α.Π. με Α. «Ο ΑΓΙΟΣ ΔΗΜΗΤΡΙΟΣ» | 360 | 1,5 | **540,00** |
| Ι.Α.Α. | 12 | 1,5 | **18,00** |
| ΣΥΝΟΛΟ | 3.852 | 1,5 | **5.778,00** |

Οι ποσότητες είναι ενδεικτικές με βάση τον αριθμό των περιθαλπόμενων σε κάθε παράρτημα.

Ο υπολογισμός των ποσοτήτων των επικίνδυνων ιατρικών αποβλήτων που θα παραδίδονται, θα πραγματοποιείται παρουσία αρμοδίου υπαλλήλου από κάθε Παράρτημα, ο οποίος και στο τέλος κάθε μήνα θα υποβάλλει στην Οικονομική Υπηρεσία του Κέντρου αναλυτική κατάσταση με τις ποσότητες σε κιλά που αποστειρώθηκαν, καθώς και έγγραφο καλής εκτέλεσης των σχετικών εργασιών.

Σε περίπτωση που το έργο εκτελείται πλημμελώς (αποδεδειγμένα με αναφορές, παρατηρήσεις κ.λπ.), το Κέντρο έχει τη δυνατότητα να καταστήσει τον ανάδοχο έκπτωτο με τις ανάλογες κυρώσεις.